۔ نعرہ۔ تژن ءُ بچکند
نبشتہ کار : گنی ابدال
نعرہ ہر قوم ءُ ہر زبان ءَ ھست ۔۔۔ نعرہ عربی زبان ءِ لبزے ۔۔۔ اگاں من رد نیاں اشی ءِ بزانت ۔۔۔۔۔۔ کوکار ءُ وائی ‘‘انت ۔۔ یک زمانگے ما ھم کوکار ءُ وائی کتگ بلے گیشتر اردو زبان ءَ ،، اردو زبان ءَ پمشکا کہ مئے دژمن سرپد بہ بیت نعرہ ھر دور ءَ بدل بوان بوتگاں چو کہ آ زمانگ ءَ یک نعرہے سک مشھور بوتگ کہ چوش انت
‘‘ بجلی دو پانی دو ورنا کرسی چھوڑ دو ‘‘ مردنی انت منی جند نزانتگ کہ اشی مانا چے انت دگراں نزاناں
دگہ نعرہے ھست ات کہ چوش ات ‘‘ امریکہ نے کتا پالا جنرل ضیا وردی والا ‘‘ آزمانگ ءَ ستک ءُ باور کن ات منی جند ءَ نزانتگ کہ اشی مانا چے انت ھمے نعرہ من چیرءُ کائی وتی دل ءَ چوش مانا کتگ ‘‘ امریکہ ءَ کچکے داشتگ ضیاالحق ءَ ھم کچکے داشتگ ‘‘ بزاں امریکہ ءَ ھرچی کتگ اشی ءَ کتگ گوں ۔۔باریں چنت سال ءَ پد من سرپد بوتاں کہ واجہ کار ءِ جند داشتگیں کچکے بوتگ ۔۔۔۔کاروان وتی راہ ءَ گوستگ بلے واجہ کار ءَ مدام چو کچک ءَ راش اتگ ۔۔۔دگہ نعرہے بوتگ ‘‘ لاٹھی گولی کی سرکار نہیں چلے گی نہیں چلے گی ‘‘بلے ھما مردماں کہ ھمے نعرہ جتگ ءُ ما جواب داتگ مرچی ھما ھم مارا لٹ جنگا انت من یکرندے چہ وتا مستریں سنگتے جست کت کہ ‘‘ بجلی دو پانی دو ورنا کرسی چھوڑ دو ‘‘ ءِ مانا چے انت ؟؟ سنگت ءَ درائینت کہ ‘‘ آپ ءُ بجلی کرسی چیر ءَ انت ءُ کرسی سرا ورناْے نشتگ سنٹو انت داں اے ورنا کرسی ءَ یل نہ دنت مارا ناں آپ رسیت داں بجلی ‘‘ پدا مئے راجدوست ءُ وطن دوستاں پاکستان ءِ گچین کاریاں بھر زرت ۔۔۔۔اشانی گثیں کاریاں بھر زورگ ءَ بلوچ ءَ سورگے کت گڑا ما وتی نکّ ءِ تل برت ءُ اے نعرہ جت ‘‘ مئے نشان ھرگّ انت واجہ ءِ کرسی ءَ برگّیں ۔۔۔نزاناں ھرگّ واجہ ءِ کرسی برّ ات یا ناں بلے ھرگّ بلوچ ءِ ھنڈالاںی برگّ ءَ کمال انت ۔۔۔۔۔۔۔۔۔۔۔۔۔۔۔۔۔۔۔
‘‘ ٹئیرے پنچر ءُ ٹئیرے لیک ،،سائیکل لیگ سائیکل لیگ ۔۔۔۔ ناں پہ بلوچ ءَ ھرّگیاں شیر ءِ جو آؤرت ءُ ناں سائیکلیاں بینگ ءِ کانیگ جت ۔۔۔۔۔۔۔ھر کس ءَ وتا گیگ کت ءُ چہ ھرکس ءَ شمشکار بوتاں ما ھشک ءَ وتی نکّ ءِ تل برت
دگہ نعرہے اش ات ‘‘ جو امریکہ کا یار ھے غدّار ھے غدار ھے ‘‘ آزمانگ ما نزانتگ کہ ‘‘ امریکہ ‘‘ کئے انت بلے وھدے کہ ما اے نعرہ ءِ مانا شوھاز کت ھچ پشت نہ کپتگ ات بید ِ امریکہ ءَ ۔۔۔۔۔۔۔ ءُ پدا دگہ نعرہے دیما اتک ۔۔۔۔۔ ‘‘ منشیات پروشوں کو گرفتار کرو گرفتار کرو ‘‘ چشیں نعرھانی اشکنگ ءَ ‘‘ سپاھیگ سک جزناتی بوتاں ءُ شروع بوتاں بزّگیں ھیروینیانی دزگیر کنگا ۔۔۔۔ بزّگیں سپاھیگاں مئے وڑا اے نعرہ وتی ھسابءَ مانا کتگ ات ۔۔۔۔۔۔ چنت سال ءَ پد مارا معلوم بوت کہ ‘‘ منشیات پروش ‘‘ بہا کنوکاں گشنت ۔۔۔ کشوکاں نہ گشنت ۔۔۔۔۔ ما وتی نکّ ءِ تل برت کہ ‘‘ بہا کنوکاں بگر ات نیک بھتیں سپاھیگاں کشوّک رپت ءُ برتاں ۔۔۔۔۔۔۔۔۔۔۔۔۔۔۔۔۔۔۔۔
نعرہ ھر دؤر ءَ جنگ بوتگ ءُ سک باز جنگ بوتگ منا سرجمیں نعرہ یات ھم نہ انت
جتگ ءُ اشکتگیں گیشتریں نعرھانی مانا ما شوھاز کتگاں بلے یک نعرھے ھست کہ اشی مطلب ءَ منی سر انگت ھم پر نہ بیت آ اش انت ‘‘ پاکستان کا مطلب کیا ؟؟؟؟؟؟؟؟؟؟؟؟؟